**Zasadnutie Krízového štábu obce Rovinka zo dňa 24.03.2020**

Krízový štáb obce Rovinka konštatoval, že boli splnené alebo sa podľa daných okolností priebežne plnia všetky úlohy vyplývajúce z predchádzajúcich opatrení a uznesení.

**Upozorňujeme občanov, že v súvislosti so zamedzením šírenia koronavírusu COVID-19 ostávajú v platnosti:**

- všetky opatrenia vydané Úradom verejného zdravotníctva SR pri ohrození verejného zdravia

- uznesenia Vlády SR č.111 – o vyhlásení mimoriadnej situácie, č.114 a č.115 o vyhlásení

 núdzového stavu

- všetky usmernenia hlavného hygienika SR v súvislosti s ochorením COVID-19 spôsobeným

 koronavírusom SARS-CoV-2

V plnom znení sú všetky tieto usmernenia zverejnené na stránke obce.

**Nové opatrenia, ktoré prijala Vláda SR a Ústredný krízový štáb dňa 23.3.2020**

* **predajne potravín, lekárne, predajne novín a časopisov či krmiva pre zvieratá budú v nedeľu zatvorené,**
* **dôchodcom nad 65 rokov sa odporúča, aby zo svojich domovov vychádzali len v špeciálnych prípadoch a aby necestovali verejnou dopravou,**
* **špeciálne hodiny v obchodoch pre dôchodcov od 9.00 do 12.00 hod.,**
* **povinnosť nosiť rúško mimo svojho bydliska,**
* **v akomkoľvek rade budú musieť ľudia stáť vo vzdialenosti dva metre od seba, či je rad vonku alebo dnu,**
* **od 30. marca meranie teploty na čele vo všetkých nemocniciach, fabrikách, obchodoch.**

**Distribúcia ochranných rúšok pre seniorov**

**Ďalšie ochranné rúška budú distribuované bezplatne ďalším seniorom s trvalým pobytom v obci Rovinka vo veku od 65 do 72 rokov. Rúška budú odovzdané osobne v obálke v počte jeden kus na osobu.**

 **Termín: do 27.3.2020 Zodpovedný: DHZO Rovinka**

**Starosta obce Rovinka vydáva príkaz na vykonanie záchranných prác:**

**- zabezpečenie ochranných pomôcok (ochranné rúška na tvár, respirátory, ochranné**

 **rukavice, dezinfekčné prostriedky),**

**- zabezpečenie dezinfekčných prostriedkov pre plošnú dezinfekciu,**

**- preventívne opatrenia a dezinfekcia všetkých budov v správe obce,**

**- dezinfekcia všetkých verejných detských ihrísk a športovísk v správe obce**

 **a verejných priestranstiev ako sú autobusové zastávky a podobne.**

**Krízový štáb obce Rovinka súčasne oznamuje občanom, že naďalej zostávajú v platnosti tieto nariadenia**

* **Naďalej trvá prerušenie výučby vo všetkých školských a predškolských zariadeniach na území obce:**

- Základná škola,
- Školský klub detí
- Materské školy
- Školská jedáleň a vývarovňa (vrátane výdaja stravy pre dôchodcov)

**Obec Rovinka zabezpečuje počnúc dňom 23.03.2020 dodávku a rozvoz obedov pre seniorov (predtým sa stravujúcich v školskej jedálni) prostredníctvom firmy PEPI, s.r.o., IČO 35948001**

* **Naďalej ostáva pre verejnosť uzatvorené**

- Miestne kultúrne stredisko
- Všetky detské ihriská a všetky športové areály

Obec Rovinka oznamuje občanom, že **dňa 28.3.2020 (sobota)** bude v čase od 9.00 do 16.00 hod. **dočasne otvorený Zberný dvor v obci.** Pri vstupe na zberný dvor budú platiť bezpečnostné opatrenia, ktoré budú zverejnené na stránke obce a bude nutné sa podľa nich riadiť.

**Až do odvolania sú zrušené všetky spoločenské podujatia a zasadnutia spoločenských organizácií.**

 **Obmedzenie prevádzky Obecného úradu**

Naďalej do odvolania sú zrušené stránkové hodiny, ponechávajú sa len pre podateľňu v **čase od 8.00 hodiny do 11.00 hodiny v pondelok, stredu a piatok.**

Úrad bude naďalej plniť všetky úlohy podľa zákona, odpovedať na e-mailovú komunikáciu, prijímať podania elektronicky.

**Žiadame občanov, aby podateľňu využívali len v prípadoch, ktoré neznesú odklad.**

**Obec Rovinka naďalej apeluje na občanov:**

* aby obmedzili stretávanie sa na všetkých verejných priestranstvách, vrátane cyklociest a hrádze
* aby pri návrate zo zahraničia dodržiavali 14 dňovú povinnú karanténu
* aby dodržiavali všetky odporúčania hlavného hygienika Slovenskej republiky

**Obec Rovinka naďalej vyzýva všetkých občanov k občianskej spolupatričnosti vo vzťahu k svojim osamelým susedom, najmä starším občanom k vzájomnej pomoci (pomoc pri dovoze a donáške základných potravín, liekov, hygienických potrieb a podobne)**

**Vzhľadom na všetky okolnosti a personálne obmedzenie obecného úradu zverejňujeme tel. číslo a e-mailovú adresu pre tých občanov, ktorí si v tejto neľahkej situácií nedokážu pomôcť sami:**

**Tel.: 02/45985218**

**e-mail:** **obecrovinka@obecrovinka.sk**

**Všetky hlásenia obecného rozhlasu sú dostupné aj na webovej stránke obce Rovinka.**

**Ďalšie plánované stretnutie Krízového štábu obce Rovinka bude dňa 26.3.2020 o 15.00 hod. na Obecnom úrade Rovinka.**

 Milan Kubeš

 starosta obce
                                                                                                                                             predseda Krízového štábu